CELEX: 32005R1045
Language: el
Date: 2005-07-04 00:00:00
Title: Κανονισμός (ΕΚ) αριθ. 1045/2005 της Επιτροπής, της 4ης Ιουλίου 2005, για την τροποποίηση του κανονισμού (ΕΚ) αριθ. 2760/98 σχετικά με την εφαρμογή ενός προγράμματος διασυνοριακής συνεργασίας στο πλαίσιο του προγράμματος Phare

5.7.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 172/78
            
         ΚΑΝΟΝΙΣΜΌΣ (ΕΚ) αριθ. 1045/2005 ΤΗΣ ΕΠΙΤΡΟΠΉΣ
   της 4ης Ιουλίου 2005
   για την τροποποίηση του κανονισμού (ΕΚ) αριθ. 2760/98 σχετικά με την εφαρμογή ενός προγράμματος διασυνοριακής συνεργασίας στο πλαίσιο του προγράμματος Phare
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 3906/89 του Συμβουλίου, της 18ης Δεκεμβρίου 1989, σχετικά με την οικονομική ενίσχυση υπέρ ορισμένων χωρών της Κεντρικής και Ανατολικής Ευρώπης (1), και ιδίως το άρθρο 8,
   Εκτιμώντας τα ακόλουθα:
   
               (1)
            
            
               Στη σύνοδο των Βρυξελλών της 17ης και 18ης Ιουνίου 2004, το Ευρωπαϊκό Συμβούλιο αποφάσισε ότι η Κροατία είναι χώρα υποψήφια για προσχώρηση και ζήτησε από την Επιτροπή να καταρτίσει προενταξιακή στρατηγική για την Κροατία, καθώς και τα απαραίτητα χρηματοδοτικά μέσα.
            
         
               (2)
            
            
               Ο κανονισμός (ΕΚ) αριθ. 2257/2004 του Συμβουλίου περιέλαβε την Κροατία μεταξύ των δικαιούχων χωρών του προενταξιακού μέσου Phare από τις 2 Ιανουαρίου 2005.
            
         
               (3)
            
            
               Ο κανονισμός (ΕΚ) αριθ. 2760/98 της Επιτροπής (2) πρέπει, επομένως, να τροποποιηθεί ώστε να επεκταθεί το πρόγραμμα διασυνοριακής συνεργασίας Phare και να περιλάβει τα σύνορα της Κροατίας με γειτονικές χώρες.
            
         
               (4)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την οικονομική αναδιάρθρωση ορισμένων χωρών της Κεντρικής και Ανατολικής Ευρώπης,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο τέλος του άρθρου 2 παράγραφος 1 του κανονισμού (ΕΚ) αριθ. 2760/98, προστίθεται το ακόλουθο κείμενο:
   
               «γ)
            
            
               της Κροατίας και της Ιταλίας, της Κροατίας και της Σλοβενίας, της Κροατίας και της Ουγγαρίας, της Κροατίας και της Σερβίας και Μαυροβουνίου, της Κροατίας και της Βοσνίας-Ερζεγοβίνης.»
            
         Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Ιουλίου 2005.
      
         
            Για την Επιτροπή
         
         Olli REHN
         
            Μέλος της Επιτροπής
         
      
   
   
      (1)  ΕΕ L 375 της 23.12.1989, σ. 11· κανονισμός όπως τροποποιήθηκε τελευταία από τον κανονισμό (ΕΚ) αριθ. 2257/2004 (ΕΕ L 389 της 30.12.2004, σ. 1).
   
      (2)  ΕΕ L 345 της 19.12.1998, σ. 49· κανονισμός όπως τροποποιήθηκε τελευταία από τον κανονισμό (ΕΚ) αριθ. 1822/2003 (ΕΕ L 267 της 17.10.2003, σ. 9).